id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms ms nl id id pl id id id id ms id ms id id id id id es ms id id id ms ms id ms id ms id id ms id id id id id id ms ms ms id id ms ms ms ms ms ms ms tr ms ms id id id ja id id ms ms id id id en ms ms en en en en en en id id id id ms en id id jv ms id id it es id id en id ms ms ms ms ms ms
Gusi Gatal Sebab Mulut Tak Bersih, Atau Ada Punca Lain? - Hello Doktor
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Penyakit Gusi & Mulut
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Kenapa Gusi Asyik Terasa Gatal? Selain Mulut Tak Bersih, Ada Penyebab Lain Juga!
Ditulis oleh Fatin Zahra Disemak pada 15/06/2021
Disemak secara perubatan oleh Dr. Ahmad Wazir Aiman
Kita semua pernah alami masalah gatal-gatal. Selalunya, kita rasa gatal apabila tidak mandi seharian, ataupun selepas bersenam. Tetapi, pernahkah anda mengalami gusi gatal?
Apa-apa penyakit pada kawasan mulut seperti sakit gigi dan gatal gusi kedua-duanya boleh menyebabkan sesiapa sahaja jadi merana dan rasa tidak selesa.
Tidak seperti bahagian badan lain, gatal gusi tidak boleh dihilangkan dengan menggaru!
Gusi manusia berfungsi untuk melindungi gigi dan memastikan ia kekal di tempatnya. Jika bahagian ini terasa gatal, ini mungkin menandakan jangkitan bakteria di antara gigi dan gusi anda.
Jika kegatalan ini berlaku, jangan risau. Kondisi ini selalunya boleh dirawat dan dielakkan.
Walau bagaimanapun, anda masih perlu berjumpa doktor gigi jika kegatalan itu serius dan mengganggu aktiviti harian anda. Malah, ia juga mungkin petanda masalah gigi yang lebih teruk.
Untuk mendapatkan lebih banyak info tentang Kesihatan Mulut, sila dapatkan di sini.
Punca gusi terasa gatal
Kesihatan mulut bukan sekadar menjaga gigi semata-mata. Penjagaan gusi juga penting kerana ia merupakan tisu penting yang melindungi gigi, akar dan semua saraf di kawasan tersebut.
Tanpa penjagaan yang betul, gusi akan menjadi gatal dan berpenyakit. Malah, ada juga risiko untuk anda mengalami masalah gigi yang kronik disebabkan kerosakan gusi.
Tetapi, mengapa gusi terasa gatal? Apakah punca di sebaliknya?
Di bawah, kami sudah senaraikan 4 penyebab yang mungkin menyebabkan anda rasa gatal gusi. Jom baca!
1. Pengumpulan plak menyebabkan gusi gatal
Jika bahagian mulut utama anda ini sering rasa gatal, pengumpulan plak mungkin merupakan dalang di sebaliknya.
Semua orang mempunyai plak pada gigi masing-masing. Ia terbentuk pada permukaan gigi apabila bakteria bercampur dengan makanan yang manis atau berserat.
Plak boleh dihilangkan dengan cara memberus gigi dan flossing.
Walau bagaimanapun, jika anda malas untuk menjaga kebersihan mulut, plak ini akan menjadi keras dan menyebabkan kaviti dan gingivitis.
Oleh sebab itu, untuk mengelakkan gusi daripada menjadi gatal, pastikan anda memberus gigi sekurang-kurangnya 2 kali sehari dan flos gigi sekali sehari.
Selain itu, pastikan anda berjumpa doktor gigi untuk rawatan sekurang-kurangnya 2 kali setahun.
Buang jauh-jauh rasa takut anda terhadap doktor gigi! Bukankah lebih baik jika penyakit anda dikesan awal sebelum ia menjadi semakin teruk?
2. Gatal disebabkan penyakit
Cuba periksa mulut anda. Adakah rasa gatal itu disertai dengan simptom lain seperti gusi bengkak dan sakit?
Jika ini yang berlaku, besar kemungkinan anda mungkin menghidap penyakit gusi.
Mereka yang sering mengabaikan kesihatan gigi amat berisiko untuk mengalami penyakit gusi seperti gingivitis. Jika gingivitis tidak dirawat, ia akan berkembang menjadi periodontitis, sejenis penyakit gusi yang lebih serius.
Penyakit gusi merupakan salah satu penyakit yang perlu dipandang serius. Malah, gatal pada bahagian mulut ini juga mungkin tanda awal jangkitan.
Pastikan anda berjumpa doktor gigi secepat mungkin jika gusi anda sakit, bengkak atau berdarah ketika memberus.
Doktor mungkin akan melakukan pemeriksaan penuh untuk melihat sama ada gusi anda sihat ataupun tidak.
3. Mungkin berlaku disebabkan alahan
Jika gatal gusi yang anda alami bukan disebabkan oleh plak ataupun penyakit oral, ia mungkin berlaku disebabkan alahan.
Walaupun ramai yang tahu alahan selalunya mempunyai simptom seperti gatal hidung, mata berair dan kerap bersin, gusi yang gatal juga sebenarnya merupakan salah satu simptom alahan.
Mungkin ada sesuatu yang anda makan atau gunakan yang menyebabkan mulut menjadi gatal.
Sebagai contoh, cuba periksa sama ada:
Produk yang anda gunakan mengandungi alergen. Kadangkala, ubat gigi, ubat kumur dan sebagainya mungkin mengandungi bahan yang boleh menyebabkan alahan.
Alahan makanan juga boleh menyebabkan kawasan mulut gatal dan bibir membengkak. Selalunya ini berlaku apabila anda makan sesuatu yang menyebabkan alahan seperti kekacang ataupun sayur-sayuran tertentu yang dicemari debunga.
4. Gusi gatal selepas pembedahan
Punca yang terakhir di sebalik bahagian oral anda rasa gatal mungkin disebabkan oleh pembedahan mulut.
Kadangkala, gusi anda boleh menjadi gatal jika anda baru mencabut gigi bongsu.
Untuk mengurangkan rasa gatal, anda boleh cuba berkumur dengan air garam.
Elakkan daripada mencederakan kawasan pembedahan dengan aktiviti seperti memberus. Ia akan melambatkan proses pemulihan anda.
Jika anda mengalami masalah bahagian oral terasa gatal, besar kemungkinan ia disebabkan oleh pembentukan plak atau penyakit gusi. Kedua-dua penyakit ini boleh dielakkan jika anda rajin memberus gigi dan flos.
Selain itu, amalan merokok juga membuatkan masalah gigi dan gusi anda jadi semakin teruk. Berhentilah merokok untuk mengelakkan mulut anda daripada berpenyakit.
Ingat ya, gigi anda tidak sepatutnya berdenyut, rasa sakit atau gatal dalam satu tempoh masa yang lama.
Jika ia telah berlarutan untuk masa beberapa hari, berjumpalah doktor untuk pemeriksaan lanjut.
Doktor gigi akan memeriksa mulut anda dan melakukan rawatan yang sepatutnya mengikut penyakit yang anda alami.
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Hello Health Group tidak menawarkan nasihat perubatan, diagnosis atau rawatan.
Aspen Springs Dental Centre. n.d. Why Are My Gums Itchy? Accessed April 6, 2021. https://www.aspenspringsdental.ca/why-are-my-gums-itchy/.
Cleaveland Clinic. 2020. Dental Plaque. October 14. Accessed April 6, 2021. https://my.clevelandclinic.org/health/diseases/10953-plaque.
Cygnet Dental Practice. 2019. Have You Heard Of “Itchy” Teeth? October 25. Accessed April 6, 2021. https://www.cygnetessexdental.co.uk/blog/advice/what-causes-itchy-teeth/.
NHS. 2019. Gum disease. February 19. Accessed April 6, 2021. https://www.nhs.uk/conditions/gum-disease/.
Oral allergy syndrome (OAS). (n.d.)
Awww! Sakitnya Bila Tergigit Bibir Dan Lidah, Ikut 4 Langkah Ini Untuk Rawat!
Pernah Ada Masalah Gusi? JAGA-JAGA! Risiko Untuk Anda Terkena Penyakit Strok TINGGI
Ditulis oleh Fatin Zahra Disemak pada 15/06/2021
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.